Diari Oficial de la Generalitat Valenciana


Sumari del DOGV 7947, del 30-12-2016 (2016/10150)

Extracte de la Resolució de 21 de desembre de 2017, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2017 les subvencions dirigides al desenvolupament d'itineraris integrats per a la inserció sociolaboral de persones en situació o risc d'exclusió social.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7947

Data del DOGV
:   30-12-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/10520


Data del document
:   21-12-2016

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Extracte

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

Extracte de la Resolució de 21 de desembre de 2017, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2017 les subvencions dirigides al desenvolupament d'itineraris integrats per a la inserció sociolaboral de persones en situació o risc d'exclusió social. [2016/10121]  
BDNS (Identif.): 325669  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacionals de Subvencions.  
http://www.pap.minhap.gob.es/bdnstrans  
  
Primer. Entitats beneficiàries  
Corporacions locals i entitats del tercer sector d'acció social que exercisquen activitat a la Comunitat Valenciana.  
  
Segon. Objecte  
Subvencionar despeses de personals i corrents per a la realització de projectes de desenvolupament d'itineraris integrats per a la inserció sociolaboral de persones en situació o risc d'exclusió social que es desenvolupen en l'àmbit territorial de la Comunitat Valenciana.  
  
Tercer. Bases reguladores  
Les bases estan en l'Ordre 16/2016, d'1 d'agost (DOCV 7846, 08.08.2016), de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores per a la concessió de subvencions dirigides al desenvolupament d'itineraris integrats per a la inserció sociolaboral de persones en situació o risc d'exclusió social.  
  
Quart. Import  
1. La present convocatòria per a l'exercici 2017 la quantia total màxima de la qual a concedir ascendeix a 2.580.000 euros, repartits de la manera següent:  
a) Corporacions locals, un màxim de 2.100.000 euros, a raó de 150.000 euros per projecte.  
b) Entitats del tercer sector d'acció social, un màxim de 480.000 euros, a raó de 60.000 euros per projecte.  
2. La present convocatòria de subvencions es realitza pel procediment de tramitació anticipada d'expedients de despesa, previst en l'Ordre de 26 de setembre de 1994, de la Conselleria d'Economia i Hisenda.  
  
3. El projecte de Pressupostos de la Generalitat per a l'exercici 2017 preveu l'existència de la línia de subvenció S6729 en l'aplicació pressupostària 84.68.31.249.04.7, dotada amb un import de 5.500.000 euros.  
  
4. No obstant això, l'import global màxim de les ajudes convocades per la present resolució quedarà condicionat a l'existència de crèdit adequat i suficient per a atendre-les en la Llei de pressupostos de la Generalitat que resulte aprovada per a l'exercici 2017.  
  
Quint. Termini de presentació de sol·licituds  
El termini per a la presentació de les sol·licituds serà d'un mes comptador des de l'endemà de la publicació de la present resolució de convocatòria en el Diari Oficial de la Generalitat Valenciana.  
  
Sext. Altres dades  
1. Sol·licituds: les entitats interessades hauran de presentar una instància de sol·licitud degudament omplida, per mitjà del model que figura en l'annex I en el cas de les entitats locals i l'annex II en el cas de les entitats del tercer sector d'acció social, de la resolució de convocatòria, en els registres d'entrada de les direccions territorials d'Igualtat i Polítiques Inclusives on radique la seu social de l'entitat. Tot això sense perjuí del que disposa la legislació de procediment administratiu comú.  
  
Aquest model de sol·licitud està disponible en el portal de la Generalitat www.gva.es accedint a l'apartat «Guia prop», «Tràmits i serveis», degudament omplida i firmada pel representant legal de l'entitat. El nom de l'entitat haurà de coincidir amb el que figure en el CIF.  
  
2. Documentació a presentar amb la sol·licitud: la prevista en l'article 6 de la resolució de convocatòria.  
3. Règim de pagaments: el pagament de les subvencions es realitzarà en els termes fixats en l'article 10 de la resolució de convocatòria, amb la justificació prèvia per l'entitat beneficiària de la realització del projecte.  
  
València, 21 de desembre de 2016.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.